62022CJ0384_INF
Breithiúnas na Cúirte (an Deichiú Dlísheomra) an 7 Meán Fómhair 2023 – an Coimisiún v An Spáinn (Cosaint i gcoinne radaíocht ianúcháin)
(Cás C‑384/22) (
1
)
(Mainneachtain Bhallstáit ina chuid oibleagáidí a chomhlíonadh – Cosaint na sláinte – Treoir 2013/59/Euratom – Na bunchaighdeáin sábháilteachta maidir le cosaint i gcoinne na contúirte a eascraíonn as nochtadh don radaíocht ianúcháin – Airteagal 106 – Trasuí – Mainneachtain maidir leis na bearta a rinneadh laistigh den teorainn ama fhorordaithe a thrasuí nó a chur in iúl)
1.
Imeachtaí mar gheall ar mhainneachtain in oibleagáid a chomhlíonadh – Measúnú ar na tuillteanais ag an gCúirt – An staid le cur san áireamh – Staid ag deireadh na tréimhse arna socrú ag an tuairim réasúnaithe
(Airteagal 258 CFAE; Treoir 2013/59 ón gComhairle, Airteagal 106)
(Féach míreanna 25, 26, 34)
2.
Ballstáit – Oibleagáidí – Mainneachtain oibleagáidí a chomhlíonadh – Bonn cirt bunaithe ar an dlíchóras inmheánach – Neamhcheadmach
(Airteagal 258 CFAE)
(féach mír 32)
Cuid oibríochtúil
1.
Trí mhainneachtain na dlíthe, na rialacháin agus na forálacha riaracháin uile ba ghá a ghlacadh sa teorainn ama atá forordaithe chun Treoir 2013/59/Euratom ón gComhairle an 5 Nollaig 2013 lena leagtar síos caighdeáin bhunúsacha sábháilteachta maidir le cosaint i gcoinne na gcontúirtí a eascraíonn as nochtadh don radaíocht ianúcháin, agus lena n‑aisghairtear Treoracha 89/618/Euratom, 90/641/Euratom, 96/29/Euratom, 97/43/Euratom agus 2003/122/Euratom, agus trí gan na forálacha sin a chur in iúl don Choimisiún Eorpach, mhainnigh Ríocht na Spáinne a hoibleagáidí faoi Airteagal 106 den treoir sin a chomhlíonadh, go háirithe faoi Airteagal 106(1) agus (3).
2.
Ordaítear do Ríocht na Spáinne na costais a íoc.
(
1
)	IO C 303, 8.8.2022.